Akersvannet naturreservat

Akersvannet naturreservat er et naturreservat i kommunene Sandefjord og Tønsberg. Det består hovedsakelig av Akersvannet. Området ble vernet 2. oktober 1981. Reservatet inngår i verneplan for våtmark. Camping, teltslagning og oppsetting av kamuflasjeinnretninger for fotografering er forbudt. Verneforskriften sier at formålet med vernet er «å bevare et viktig våtmarksområde i sin naturgitte tilstand og verne om et spesielt rikt og interessant fugleliv, vegetasjonen og annet dyreliv om naturlig er knyttet til området.» Reservatet er en viktig rasteplass for fugler på trekk. Ender, svaner og gjess finner her mat og muligheter for hvile. Knoppsvane har hekket her og trostesanger har vært observert her. Fiskeørn, musvåk og sivhauk er ikke uvanlige. Akersvannet er kjent som et svært godt fiskevann hvor man kan finne abbor, gjedde, brasme, sørv, vederbuk, ørekyte og ål. Referanser